|  |
| --- |
| **ՀԻՄՆԱՎՈՐՈՒՄ**«Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունման անհրաժեշտության |
|  |  **1.Անհրաժեշտությունը** |
|  | Որոշման ընդունման անհրաժեշտությունը պայմանավորված է Արփա-Սևան թունելի անխափան աշխատանքի ապահովման, Սևանա լճի մակարդակի աստիճանական բարձրացման նպատակով թունելով Սևանա լիճ առավելագույն քանակի ջրի տեղափոխմն համար Կեչուտի ջրամբարի, Եղեգիսի հիդրոհանգույցի փականային հանգույցների և ջրաչափական կետերի, «Արփա-Սևան» թունելի ելքամասի ջրաչափական կետերի վերազինման ու արդիականացման կարևորությամբ: |
|  | **2.Ընթացիկ իրավիճակը և խնդիրները** |
|  |   Կեչուտի ջրամբարի, Եղեգիսի հիդրոհանգույցի փականային հանգույցների և ջրաչափական կետերի, ինչպես նաև «Արփա-Սևան» թունելի ելքամասի ջրաչափական կետերի վերազինումը կարևոր դեր ունի դեպի Սևանա լիճ առավելագույն ջրաքանակ ապահովելու համար: Նշված հանգույցները շահագործվում են թունելի շահագործման օրվանից և կապիտալ վերանորոգման չեն ենթարկվել: Ֆիզիկապես և բարոյապես մաշված փականային հանգույցների և ջրի հաշվառքի սարքերի միջոցով իրապես հնարավոր չէ ճշգրիտ կերպով իրականացնել անհրաժեշտ ուղղությամբ ջրի պահանջվող հոսքերի կառավարում, որը ջրի ոչ ճիշտ հաշվառքի և, հետևաբար՝ ոչ նպատակային օգտագործման պատճառ է դառնում: Վերջին տարիներին բազմիցս քննարկվել է վերջիններիս վերազինման հարցը, սակայն ֆինանսական միջոցների սղության պատճառով այն չի իրականացել:  Ուսումնասիրություների արդյունքում պարզվել է, որ «Արփա-Սևան» թիվ 1 և թիվ 2 թունելներն իրար միացնող Եղեգիսի ջրանցույցի բետոնյա պատերը քայքայված են և ջրանցույցն իր բարձրությամբ, տարողությամբ չի համապատասխանում թունելով առավելագույն ջրաքանակի տեղափոխմանը:Կեչուտի ջրամբարի, Եղեգիսի հիդրոհանգույցի փականային հանգույցների և ջրաչափական կետերի, ինչպես նաև «Արփա-Սևան» թունելի ելքամասի ջրաչափական կետերի վերազինումն ու արդիականացումն անհրաժեշտություն է:ՀՀ կառավարության 27.05.2020թ. N 871-Ն որոշմամբ 14,400.0 հազար դրամ է հատկացվել Արփա-Սևան ջրային համակարգի վերազինման ու արդիականացման նախագծանախահաշվային փաստաթղթերի ձեռքբերման համար:Ջրային կոմիտեի և <<Մոդուլ>> ՍՊԸ-ի միջև 2020 թվականին հունվարի 16-ին կնքված ՋԿ-ԳՀԱՇՁԲ-20/2-Ն-1 ծածկագրովպայմանագրի (ՀՀ կառավարության 27.05.2020թ. N 871-Ն որոշման հիման վրա 06.07.2020թ. կնքվել է Համաձայնագիր 1) համաձայն մշակվել են <<Արփա – Սևան>> ջրատարի փականային և ջրաչափական հանգույցների վերազինման ու արդիականացման աշխատանքների նախագծանախահաշվային փաստաթղթերը և փորձաքննության դրական եզրակացությունը տրվել է <<Եվրոհիդրոէներգո>> ՍՊԸ-ի կողմից: Նախագծանախահաշվային փաստաթղթերի համաձայն նախատեսվում է իրականացնել **107,232.9** հազ. դրամի վերազինման և արդիականացման աշխատանքներ:  |
|  | **3. Տվյալ բնագավառում իրականացվող քաղաքականությունը** Սույն որոշման նախագծով պահանջվող գումարը կվերաբաշխվի ՀՀ 2021 թվականի պետական բյուջեի <<Ոռոգման համակարգի առողջացում>> ծրագրի <<Հեր-Հերի ջրամբարից ինքնահոս ջրատարի կառուցում>> միջոցառման համար նախատեսված՝ ընդհանուր **107,232.9** հազար ՀՀ դրամ գումարներից: |
|  |   |
|  | **4.Կարգավորման նպատակը և բնույթը**Արփա-Սևան թունելի անխափան աշխատանքի, ինչպես նաև Սևան-Հրազդանյան ջրավազանի ոռոգման համակարգերի իշխման տակ գտնվող համայնքների հողատարածքները ոռոգման ջրով ապահովում, Սևանա լճի ջրերի խնայողություն: |
|  |  |
|  | **5. Նախագծի մշակման գործընթացում ներգրավված ինստիտուտները և անձինք** |
|  | Որոշման նախագիծը մշակվել է ՀՀ ՏԿԵՆ ջրային կոմիտեի կողմից: |
|  | **6.Ակնկալվող արդյունքը** |
|  | Արփա-Սևան թունելի անխափան աշխատանքի ապահովում, ջրաչափական սարքավորումների տեղադրում, ակվեդուկի պատերի բարձրացում, ջրաչափական հանգույցների կարգաբերում և վերազինում, ոռոգման ջրով ապահովում: «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում: |